Πέμπτη, 10 Σεπτεμβρίου 2020

**Οδηγίες για την έναρξη της σχολικής χρονιάς 2020 - 2021**

* Σύμφωνα με ρητές οδηγίες που έχουν σταλεί σε όλες τις σχολικές μονάδες της χώρας, καθίσταται σαφές ότι στο σχολείο και στην τάξη εισέρχονται όλοι **με τη χρήση μάσκας**. Ως εκ τούτου, τα παιδιά φορούν τη μάσκα κατά την πρωινή προσέλευση. Οι εκπαιδευτικοί έχουν επιφορτιστεί με τον έλεγχο τήρησης του άνωθεν μέτρου για όλους.
* Η ενημέρωση για την αξία της προστατευτικής μάσκας είναι σημαντικό να προηγηθεί της έναρξης του σχολικού έτους. Για το λόγο αυτό είναι σημαντικό οι γονείς να τονίσουν στα παιδιά την ανάγκη αυτοπροστασίας και ετεροπροστασίας και να υποδείξουν τον τρόπο σωστής χρήσης της μάσκας. Τα μέτρα προστασίας μπορείτε να τα βρείτε εδώ: <https://mathainoumeasfaleis.gov.gr/metra-prostasias/> Δεν ξεχνάμε ότι η μάσκα είναι αυστηρά προσωπικό αντικείμενο.
* Η είσοδος των γονέων στον χώρο του σχολείου επιτρέπεται μόνο κατόπιν ραντεβού με τη διευθύντρια ή κάποιον από το εκπαιδευτικό προσωπικό.
* Σε περίπτωση που κατά τη διάρκεια των μαθημάτων κάποιο παιδί παρουσιάσει σύμπτωμα συμβατό με εκείνα του ιού Covid-19, όπως αυτά περιγράφονται επίσημα από τον ΕΟΔΥ, το εκπαιδευτικό προσωπικό του σχολείου προβαίνει στις προβλεπόμενες διαδικασίες (σελίδα 10 του ακόλουθου εγγράφου: <https://mathainoumeasfaleis.gov.gr/wp-content/uploads/2020/09/minedu-mathainoumeasfaleis-eody-covid19-a-vathmia-odigies.pdf>). Παράλληλα, οι γονείς ειδοποιούνται και παραλαμβάνουν άμεσα το παιδί από το σχολείο.
* Η παροχή τηλεκπαίδευσης για τα παιδιά τα οποία ανήκουν σε ευπαθείς ομάδες (όπως ορίζεται από τον ΕΟΔΥ) και παραμένουν στο σπίτι, θα οριστεί σε μεταγενέστερο χρόνο σύμφωνα με τις οδηγίες του Υπουργείου Παιδείας και Θρησκευμάτων και της Διεύθυνσης Πρωτοβάθμιας Εκπαίδευσης (Αναζητήστε και διαβάστε σχετική αναφορά εδώ <https://mathainoumeasfaleis.gov.gr/sychnes-erotiseis/> ).
* Σε περίπτωση κατά την οποία κάποιο παιδί απουσιάσει από το σχολείο παρουσιάζοντας συμπτώματα συμβατά με τον Covid-19 η επιστροφή του στο σχολείο πρέπει να γίνεται με αξιολόγηση και γνωμάτευση παιδίατρου. Οι γονείς πρέπει να ενημερώνουν τον εκπαιδευτικό ή τη διεύθυνση του σχολείου για τους λόγους της απουσίας. Δείτε τις επίσημες οδηγίες στη σελίδα 10 του ακόλουθου εγγράφου: <https://mathainoumeasfaleis.gov.gr/wp-content/uploads/2020/09/minedu-mathainoumeasfaleis-eody-covid19-a-vathmia-odigies.pdf>
* Σχετικά με το φαγητό των παιδιών συστήνεται η αποφυγή συσκευασμένων τροφίμων (π.χ. σακουλάκια με πατατάκια) τα οποία μπορούν να προκαλέσουν την ανταλλαγή μεταξύ τους.
* Αναλυτικά, μπορείτε να δείτε τις οδηγίες του ΕΟΔΥ για τα Δημοτικά σχολεία εδώ <https://mathainoumeasfaleis.gov.gr/wp-content/uploads/2020/09/minedu-mathainoumeasfaleis-eody-covid19-a-vathmia-odigies.pdf>

Επίσης μπορείτε να δείτε τις οδηγίες του ΕΟΔΥ για τους γονείς εδώ: <https://mathainoumeasfaleis.gov.gr/wp-content/uploads/2020/09/minedu-mathainoumeasfaleis-checklist-gia-goneis.pdf>